Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A 2001 decemberében megjelent, a villamos energiáról szóló 2001. évi CX. törvény valóban törölte a szerzõdés
Paragraph Index: 313

A 2001 decemberében megjelent, a villamos energiáról szóló 2001. évi CX. törvény valóban törölte a szerzõdés megszegésének következményei közül a felemelt díjat. A törvény végrehajtására 2002 augusztusában kiadott 180/ 2002. (VIII. 23.) Korm. rendelettel kapcsolatban a Magyar Energiafogyasztók Szövetségének elnökségi tagja, igazságügyi szakértõ tett észrevételeket, és kérte az országgyûlési biztost, hogy alkotmányossági szempontból vizsgálja meg a rendeletben foglaltakat, mert az visszaállította a felemelt óraszámot és a felemelt díjat. Ennek alapján már úgy készültek el a szolgáltatók üzletszabályzatának tervezetei, hogy a felemelt díj minden fogyasztóra alkalmazható legyen, ne csak azokra, akik szerzõdés nélkül csatlakoznak a villamos hálózatra. Az igazságügyi szakértõ felvetése alapján az országgyûlési biztos szükségesnek tartotta megvizsgálni a korábbi jelentésben megfogalmazott ajánlások teljesülését, és az elkészült üzletszabályzat tervezetnek az új jogszabályokkal való összevetését abból a szempontból, hogy az megfelel-e az alkotmányossági és törvényi követelményeknek. Az ELMÛ Rt. üzletszabályzat tervezetének és az új jogszabályoknak az áttanulmányozása után az országgyûlési biztos megállapította, hogy a villamos energiáról szóló új törvény és végrehajtási rendelete is a felemelt díj helyébe lépõ kötbér és pótdíj mértékének megállapítását az üzletszabályzatra bízta. Ugyancsak üzletszabályzatban kell meghatározni a szerzõdésszegés vagy szabálytalan vételezés során vételezett energiamennyiséget. Az országgyûlési biztos megállapította, hogy a készülõ üzletszabályzat a törvényesség és alkotmányosság fontos biztosítéka. Ennek ellenére a pótdíjra és a kötbér mértékére vonatkozóan tartalmaz olyan szabályokat, amelyek mind az új villamos energia törvénnyel, mind a Polgári Törvénykönyvben rögzített alapelvekkel ellentétesek, ezért közvetlenül veszélyeztetik a fent említett alkotmányos jogok érvényesülését. Az országgyûlési biztos ajánlást tett a felügyeletet ellátó Magyar Energia Hivatal elnökének arra, hogy az elektromos szolgáltatók üzletszabályzatainak jóváhagyása során kötelezze a szolgáltatókat olyan szabályok kidolgozására, amelyek megfelelnek a vizsgálat megállapításaiban kifejtett törvényes és alkotmányos jogelveknek. A Magyar Energia Hivatal a szolgáltatókat 2003. március 31-ig kötelezte az üzletszabályzatok tervezetének olyan átdolgozására, amely figyelemmel van az ombudsmani ajánlásokra és a kötbérszámítást átláthatóbbá és ellenõrizhetõbbé teszi. OBH 4230/2002. A mentálhigiénés gondozást hiányosságai visszásságot okoznak a bentlakásos intézményben a gondozottak szociális biztonsághoz és a lehetõ legmagasabb szintû testi és lelki egészséghez fûzõdõ alkotmányos jogaival összefüggésben. A gondozottak és hozzátartozóik, valamint az intézmény dolgozóinak törvényes érdekeire is figyelemmel a jogállamiságból fakadó jogbiztonság követelményével összefüggésben okoz visszásságot, ha az intézetben nem mûködik a lakók érdekképviseleti és érdekérvényesítõ fóruma. A panaszos levelében a Pest Megyei Önkormányzat által fenntartott tápiószentmártoni Idõsek és Mozgáskorlátozottak Otthonában uralkodó állapotokról számolt be. Sérelmezte az otthon vezetõjének és egyes dolgozóinak a gondozottak irányában tanúsított, sokszor erõszakos magatartását, továbbá hogy a munkaviszonnyal rendelkezõ gondozottak csak részben kapják meg ebbõl származó jövedelmüket. Tekintettel arra, hogy a rendelkezésére álló információk a jogállamiságból fakadó jogbiztonság alkotmányos elve sérelmének gyanúján túl felvetették a tulajdonhoz, az emberi méltósághoz, a lehetõ legmagasabb szintû testi és lelki egészséghez, továbbá a panaszhoz fûzõdõ alkotmányos jogok sérelmének a gyanúját is, az állampolgári jogok országgyûlési biztosa vizsgálatot rendelt el. Az intézetben korábban (1999. április 7-én) végzett vizsgálata alapján az országgyûlési biztos azt állapította meg, hogy az otthon engedélyezett dolgozói álláshelyeinek száma – 70 százalékos szakképzettségi arány mellett – 61 volt. Az utóvizsgálat szerint a szakképzettség tekintetében jelentõs változás történt. A gondozottakkal közvetlenül foglalkozó szakképzett dolgozók aránya az intézményben jelenleg 100%. A vizsgálat során azonban megállapítottuk, hogy a valós és szakszerû mentálhigiénés gondozás személyi feltételei továbbra is hiányosak, ugyanis az intézmény jelenlegi létszámkerete nem teszi lehetõvé a mentálhigiénés csoport kialakítását. Ennek ténye visszásságot okoz a gondozottak szociális biztonsághoz és a lehetõ legmagasabb szintû testi és lelki egészséghez fûzõdõ alkotmányos jogaival összefüggésben. Az 1999-es vizsgálat idején az otthonban negyedévente tartottak lakógyûlést, ezzel kiváltva a kötelezõen felállítandó érdekképviseleti fórumot. A jelentésben feltárt visszásságra a biztos felhívta a fenntartó figyelmét, de az intézetben az utóvizsgálat idején sem mûködött a lakók jogszabályban nevesített érdekképviseleti és érdekérvényesítõ fóruma. Az országgyûlési biztos ezért a korábbi felhívását nagy nyomatékkal megerõsítette és változatlanul fenntartotta. A panaszos által konkrétan sérelmezett gondozói magatartással összefüggésben megállapítást nyert, hogy az intézet vezetõje figyelmeztetésben részesítette és egyúttal más beosztásba helyezte a gondozottal szemben „súlyosan etikátlan és meg nem engedhetõ magatartást tanúsító” szociális nõvért. Ezen a személyeskedésbe, kölcsönös vádaskodásba, végül fizikai bántalmazásba torkolló eseménysorozaton keresztül is jól illusztrálható, hogy miért van szükség a megfelelõ mentálhigiénés gondozáson túl egy olyan intézményesített (belsõ) kontrollra, amelyet egy legitim, érdekvédelmiérdekképviseleti és az érdekeket érvényesíteni is képes szervezet gyakorolhat csak, célorientált és kiszámítható mûködése folyamán. A panaszos beadványában sérelmezte azt is, hogy az intézetben munkaviszonyban álló gondozottak csak részben kapják meg ebbõl származó jövedelmüket. A beadvány ezen kitétele kapcsán felmerült sérelem jogi természetének részletes elemzésétõl és megszüntetése mikéntjének megjelölésétõl e jelentésében a biztos eltekintett. Ennek oka, hogy a hivatkozott elemzést az ugyanezen tényállás alapján – a fenntartó és a foglalkoztatást nyújtó szerv azonossága mellett – elrendelt vizsgálatát lezáró OBH 2729/2002. sz. jelentésében már elvégezte. A feltárt alkotmányos jogokkal összefüggõ visszásságok megszüntetése érdekében tett ajánlásában felkérte a fenntartó Pest Megyei Önkormányzat elnökét, hogy haladéktalanul gondoskodjon az intézet érdekképviseleti fórumának jogszerû megalakításáról, tevékenysége szabályainak megállapításáról, valamint a fórum folyamatos mûködtetésérõl, a szakszerû mentálhigiénés ellátás személyi feltételeinek megteremtésérõl, valamint az OBH 2729/2002. sz. jelentésében tett, az intézetekben szervezett foglalkoztatás átfogó felülvizsgálatát célzó és már elfogadott ajánlás mielõbbi teljesítésérõl. A válaszra nyitva álló határidõ még nem telt el. OBH 4289/2002. A tulajdonhoz való joggal összefüggésben visszásságot okoz a Megyei Földhivatal eljárása, ha a földkiadás eredményeként korábban az ingatlan-nyilvántartásba osztatlan közös tulajdonként jogerõsen bejegyzett földrészletek állami költségvetés terhére történõ megosztását elmulasztja. A jogbiztonság elvével összefüggõ visszásságot okoz a földhivatal, ha a törvényben elõírt ügyintézési határidõt túllépi. Az országgyûlési biztosok munkalátogatást tartottak Gyõr-Moson-Sopron megyében. Ennek keretében került sor

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes